**ואלרי קזניטה אדמס** (באנגלית: **Valerie Kasanita Adams**, נולדה ב-6 באוקטובר 1984) היא אתלטית ניו זילנדית, היא פעמיים אלופה אולימפית (בייג'ינג 2008 ולונדון 2012) וארבע פעמים ברציפות אלופת העולם (אוסקה 2007, ברלין 2009, טגו 2011 ומוסקבה 2013), בהדיפת כדור ברזל. זכייתה בבייג'ינג הביאה מדליית זהב אולימפית ראשונה באתלטיקה עבור ניו זילנד, לאחר זכייתו של ג'ון ווקר בריצת 1500 מטר במונטריאול 1976.

ביוגרפיה
--------

אדמס נולדה ברוטורואה שבניו זילנד לאם מטונגה (ליליקה נגאואמו) ולאב אנגלי לו 18 ילדים מחמש נשים שונות. אחיה למחצה, סטיבן אדמס, הוא כדורסלן המשחק בקבוצת ממפיס גריזליס מליגת ה-NBA. אחותה ליסה אדמס היא ספורטאית אלופה פאראלימפית בהדיפת כדור ברזל. בשנים 2010-1998 היא התאמנה תחת הדרכתה של מטילת הכידון קירסטיין הלייר. משנת 2010 היא מתאמנת בהדרכתו של מטיל הכידון ומאמן נבחרת צרפת בעבר, דידייה פופ.

### 2002

בתחרויות האתלטיקה של משחקי חבר העמים שנערכו במנצ'סטר, אנגליה בשנת 2002 זכתה אדמס במדליית כסף בהדיפת כדור ברזל (17.45 מטר).

### 2003

באליפות העולם באתלטיקה שנערכה בפריז, צרפת בשנת 2003 סיימה אדמס במקום חמישי בהדיפת כדור ברזל בתוצאה של 18.65 מטר, בשלב המוקדמות היא קבעה תוצאה של 18.77 מטר ועלתה מהמקום הרביעי.

### 2004

באולימפיאדת אתונה (2004) סיימה אדמס במקום שמיני בהדיפת כדור ברזל בתוצאה של 18.56 מטר. בשלב המוקדמות היא קבעה תוצאה של 18.79 מטר ועלתה מהמקום הרביעי, כל זאת לאחר שהתאוששה מניתוח להסרת התוספתן (אפנדקטומיה) שעברה מספר שבועות קודם לכן.

### 2005

באליפות העולם באתלטיקה שנערכה בהלסינקי, פינלנד בשנת 2005 זכתה אדמס במדליית ארד בהדיפת כדור ברזל בתוצאה של 19.62 מטר, אחרי נדזיה אוסטפצ'וק מבלארוס (20.51 מטר) ואולגה ריאבינקינה מרוסיה (19.64 מטר).

### 2006

בתחרויות האתלטיקה של משחקי חבר העמים שנערכו במלבורן, אוסטרליה בשנת 2006 זכתה אדמס במדליית זהב בהדיפת כדור ברזל (19.66 מטר).

### 2007

#### אלופת עולם

באליפות העולם באתלטיקה שנערכה באוסקה, יפן בשנת 2007 זכתה אדמס במדליית זהב בהדיפת כדור ברזל בתוצאה של 20.54 מטר, לפני אלופת העולם היוצאת נדזיה אוסטפצ'וק (20.48 מטר) ונאדין קליינרט מגרמניה (19.77 מטר).

### 2008

באליפות העולם באתלטיקה באולם שנערכה בוולנסיה, ספרד במרץ 2008 זכתה אדמס במדליית זהב בהדיפת כדור ברזל בתוצאה של 20.19 מטר, לפני נדזיה אוסטפצ'וק 19.74 מטר.

#### אלופה אולימפית

באולימפיאדת בייג'ינג (2008) זכתה אדמס במדליית זהב בהדיפת כדור ברזל בשיא אישי של 20.56 מטר (בניסיון הראשון), לפני נטליה חורוננקו-מיכנביץ' (20.28 מטר) ונדזיה אוסטפצ'וק (19.86 מטר) שתיהן מבלארוס. בארבע ההדיפות הנוספות היא הצליחה להדוף מעבר ל-20 מטר, כשבניסיון החמישי היא הדפה למרחק 20.52 מטר. לאחר שכל מתחרותיה סיימו להדוף וזכתה במדליית הזהב, היא ויתרה על ניסיון ההדיפה השישי.

### 2009

באליפות העולם באתלטיקה שנערכה בברלין, גרמניה בשנת 2009 הגנה אדמס על תוארה כשזכתה במדליית זהב בהדיפת כדור ברזל בתוצאה של 20.44 מטר, לפני קליינרט (20.20 מטר) וליז'יאאו גונג מסין (19.89 מטר).

### 2010

באליפות העולם באתלטיקה באולם שנערכה בדוחא, קטר במרץ 2010 זכתה אדמס במדליית זהב בהדיפת כדור ברזל בשיא אישי חדש של 20.49 מטר. המדליה הוענקה לה לאחר שלילת המדליה מהמנצחת נדזיה אוסטפצ'וק לאחר שהורשעה באימרוץ. 

בתחרויות האתלטיקה של דמשחקי חבר העמים שנערכו בדלהי, הודו באוקטובר אותה שנה הגנה אדמס על תוארה כשזכתה במדליית זהב בהדיפת כדור ברזל (20.47 מטר).

### 2011

באליפות העולם באתלטיקה שנערכה בטגו, קוריאה הדרומית בשנת 2011 זכתה אדמס פעם שלישית ברציפות כשזכתה במדליית זהב בהדיפת כדור ברזל בשיא אישי ושיא תחרות חדש של 21.24 מטר, לפני נדזיה אוסטפצ'וק (20.05 מטר) וג'יליאן כמרנה-ויליאמס מארצות הברית (20.02 מטר).

### 2012

באולימפיאדת לונדון (2012) קבעה תוצאה של 20.70 מטר, אחרי נדזיה אוסטפצ'וק (21.36 מטר) ולפני יבגניה קולודקו מרוסיה (20.48 מטר). לאחר התחרות נשללה מדליית הזהב מאוסטפצ'וק לאחר שנמצא כי השתמשה בסטרואידים אנאבוליים ומדליית הזהב הוענקה לאדמס.

### 2013

באליפות העולם שנערכה במוסקבה שברוסיה באוגוסט 2013 זכתה אדמס בפעם הרביעית ברציפות במדליית זהב בהדיפת כדור ברזל בתוצאה של 20.88 מטר, לפני כריסטינה שוואניץ מגרמניה (20.41 מטר) וגונג ליז'יאאו מסין (19.95 מטר).

### 2016

באליפות העולם באולם שנערכה בפורטלנד, אורגון ארצות הברית במרץ 2016 זכתה אדמס במדליית ארד בהדיפת כדור ברזל בתוצאה של 19.25 מטר, אחרי מישל קרטר מארצות הברית (20.21 מטר) ואנטיה מרטון מהונגריה (19.33 מטר).

באולימפיאדת ריו דה ז'ניירו (2016) זכתה אדמס במדליית הכסף בתוצאה של 20.42 מטר, אחרי מישל קרטר מארצות הברית (20.63 מטר) ולפני אניטה מרטון מהונגריה (19.87).

חייה האישיים
------------

אדמס הייתה נשואה לברטראן וילי, זורק דיסקוס מקלדוניה החדשה, בשנים 2004-2010.

התחתנה עם גבריאל פרייס ב-2016. בתם הבכורה נולדה ב-2017.

שיאים אישיים
------------

### אצטדיון פתוח

* הדיפת כדור ברזל: 21.24 מטר (2011)
* זריקת דיסקוס: 58.12 מטר (2004)
* יידוי פטיש: 58.32 מטר (2002)

### אולם

* הדיפת כדור ברזל: 20.49 מטר (2010)

קישורים חיצוניים
----------------

ויקישיתוף מדיה וקבצים בנושא **ואלרי אדמס** בוויקישיתוף

* ואלרי אדמס, באתר הוועד האולימפי הבין-לאומי
* ואלרי אדמס, באתר olympedia.org
* ואלרי אדמס, באתר התאחדות האתלטיקה הבין-לאומית
* ואלרי אדמס, באתר ליגת היהלום
* ואלרי אדמס, באתר Track and Field (נשים)
* אתר למנויים בלבד דונלד מקריי, הגרדיאן, ואלרי אדאמס: "רמאי פעם אחת הוא רמאי לתמיד. צריך לבעוט את המסוממים החוצה ולא להחזיר אותם", באתר הארץ, 17 ביולי 2016

הערות שוליים
------------

1. ↑  Pitt big man Steven Adams' backstory is as interesting as his future is intriguing

| זוכות פרס אתלטית השנה בעולם |
| --- |
| 

|  |
| --- |
| 1988: פלורנס גריפית' ג'וינר ארצות הבריתארצות הברית • 1989: אנה פידליה קירוט קובהקובה • 1990: מרלין אוטי ג'מייקהג'מייקה • 1991: קטרין קראבה גרמניהגרמניה • 1992: הייקה הנקל גרמניהגרמניה • 1993: סאלי גנל בריטניהבריטניה • 1994: ג'קי ג'וינר קרסי ארצות הבריתארצות הברית • 1995: גוון טורנס ארצות הבריתארצות הברית • 1996: סווטלנה מסטרקובה רוסיהרוסיה • 1997: מריון ג'ונס ארצות הבריתארצות הברית • 1998: מריון ג'ונס ארצות הבריתארצות הברית • 1999: גבריאלה סאבו רומניהרומניה • 2000: מריון ג'ונס (נשלל) ‏ ארצות הבריתארצות הברית • 2001: סטייסי דרגילה ארצות הבריתארצות הברית • 2002: פולה רדקליף בריטניהבריטניה • 2003: הסטרי קלוטה דרום אפריקהדרום אפריקה • 2004: ילנה איסינבייבה רוסיהרוסיה • 2005: ילנה איסינבייבה רוסיהרוסיה • 2006: סניה ריצ'רדס ארצות הבריתארצות הברית • 2007: מסרט דפאר אתיופיהאתיופיה • 2008: ילנה איסינבייבה רוסיהרוסיה • 2009: סניה ריצ'רדס ארצות הבריתארצות הברית • 2010: בלנקה ולאשיץ' קרואטיהקרואטיה • 2011: סאלי פירסון אוסטרליהאוסטרליה • 2012: אליסון פליקס ארצות הבריתארצות הברית • 2013: שלי-אן פרייזר-פרייס ג'מייקהג'מייקה • 2014: ואלרי אדמס ניו זילנדניו זילנד • 2015: גנזבה דיבאבה אתיופיהאתיופיה • 2016: אלמז איינה אתיופיהאתיופיה • 2017: נפיסטו ת'יאם בלגיהבלגיה • 2018: קתרין איברגואן קולומביהקולומביה • 2019: דלילה מוחמד ארצות הבריתארצות הברית • 2020: יולימאר רוחאס ונצואלהונצואלה • 2021: אליין תומפסון-הרה ג'מייקהג'מייקה • 2022: סידני מק'לוכלין ארצות הבריתארצות הברית |

 |

|  אלופות אולימפיות - הדיפת כדור ברזל (נשים) |
| --- |
| 

|  |
| --- |
| (1948): מישלין אוסטרמייה צרפתצרפת • 
(1952): גלינה זיבינה ברית המועצותברית המועצות • 
(1956): תמרה טישקביץ' ברית המועצותברית המועצות • 
(1960): טמרה פרס ברית המועצותברית המועצות • 
(1964): טמרה פרס ברית המועצותברית המועצות • 
(1968): מרגיטה גומל מזרח גרמניהמזרח גרמניה • 
(1972): נדז'דה צ'יז'ובה ברית המועצותברית המועצות • 
(1976): איבנקה חריסטובה בולגריהבולגריה • 
(1980): אילונה סלופיאנק מזרח גרמניהמזרח גרמניה • 
(1984): קלאודיה לוש מערב גרמניהמערב גרמניה • 
(1988): נטליה ליסובסקאיה ברית המועצותברית המועצות • 
(1992): סבטלנה קריבליובה ברית המועצותברית המועצות • 
(1996): אסטריד קומברנוס גרמניהגרמניה • 
(2000): ינינה קרולצ'יק-פרוולינסקאיה בלארוסבלארוס • 
(2004): יומיליידי קומבה קובהקובה • 
(2008): ואלרי אדמס ניו זילנדניו זילנד • 
(2012): ואלרי אדמס ניו זילנדניו זילנד • 
(2016): מישל קרטר ארצות הבריתארצות הברית • (2020): גונג ליג'יאו הרפובליקה העממית של סיןהרפובליקה העממית של סין |

 |

| אלופות עולם באתלטיקה – הדיפת כדור ברזל (נשים) |
| --- |
| 

|  |  |
| --- | --- |
| 1983: הלנה פיבינגרובה צ'כוסלובקיהצ'כוסלובקיה • 1987: נטליה ליסובסקאיה ברית המועצותברית המועצות • 1991: הואנג צ'יהונג הרפובליקה העממית של סיןהרפובליקה העממית של סין • 1993: הואנג צ'יהונג הרפובליקה העממית של סיןהרפובליקה העממית של סין • 1995: אסטריד קומברנוס גרמניהגרמניה • 1997: אסטריד קומברנוס גרמניהגרמניה • 1999: אסטריד קומברנוס גרמניהגרמניה • 2001: ינינה קרולצ'יק בלארוסבלארוס • 2003: סווטלנה קריבליובה רוסיהרוסיה • 2005: אולגה ריאבינקינה רוסיהרוסיה • 2007: ואלרי אדמס ניו זילנדניו זילנד • 2009: ואלרי אדמס ניו זילנדניו זילנד • 2011: ואלרי אדמס ניו זילנדניו זילנד • 2013: ואלרי אדמס ניו זילנדניו זילנד • 2015: כריסטינה שוואניץ גרמניהגרמניה • 2017: גונג ליאו הרפובליקה העממית של סיןהרפובליקה העממית של סין |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 170664
* LCCN: no2012115412
* VIAF: 259531615
* WorldCat: lccn-no2012115412

 |